**ELŐTERJESZTÉS**

**az Oktatási és Szociális Bizottság 2015. június 17-i ülésére**

**Javaslat a Köznevelési törvényben meghatározott „mindennapos testnevelés” megvalósításában történő önkormányzati közreműködésre**

Szombathely Megyei Jogú Város Közgyűlése 2014. évi júniusi ülésén, a Klebelsberg Intézményfenntartó Központ Igazgatójának kérésére - „Javaslat a 2014/2015. tanévben a Köznevelési törvényben meghatározott „mindennapos testnevelés” megvalósításában történő önkormányzati közreműködésre” címmel – már tárgyalta Önkormányzatunk szerepvállalását a mindennapos testnevelés szombathelyi megvalósításában.

A Közgyűlés a 297/2014.(VI.19.) sz. határozatában felkérte a Polgármestert arra, hogy folytasson egyeztetést a **Klebelsberg Intézményfenntartó Központ** Tankerületi Igazgatójával, a 2015/2016-os tanévtől kezdődő mindennapos testnevelés feltételeinek biztosításáról.

Az egyeztetések eredményeként az eddigiekkel azonos módon alábbiakkal segítheti Szombathely Megyei Jogú Város Önkormányzata a testnevelés órák megtartásának hatékonyságát, illetve zavartalan működését:

1. az iskolai úszásoktatás térítésmentes biztosítása a 2. 5. és 9. évfolyamokon

(9. évfolyamon csak az érettségit adó képzésben)

1. műjégpálya térítésmentes használatának biztosítása a köznevelési intézmények tanulói számára
2. a Kalandváros térítésmentes igénybevételének biztosítása (alsó tagozatosok számára)
3. az Önkormányzat tulajdonában vagy kezelésében lévő szabad kapacitással rendelkező tornaterem, sportcsarnok, szabadtéri sportpálya használatának térítésmentes biztosítása (Sugár Úti Atlétikai Centrum, Aréna Savaria, Kiscsarnok, Sportliget sportpályái, Városligeti labdarúgó pálya, VAOSZ tekepálya).

A **Klebelsberg Intézményfenntartó Központ** Tankerületi Igazgatója az iskolai úszásoktatás szervezése és finanszírozása tekintetében azzal a kéréssel fordult Önkormányzatunkhoz, hogy az előző tanév eljárása szerint támogassa a diákok úszás tanulását.

Szombathely Megyei Jogú Város Önkormányzata költségvetésében a (sportszakmailag indokolt) három iskolai évfolyam (2., 5., 9.) illetve az óvodai úszásoktatás fedezetére, a 2015. évre szükséges összeg az Oktatási ágazat kiadásai, „Óvodai és iskolai úszásoktatás feladatai” tételsoron rendelkezésre áll.

A Műjégpálya, Kalandváros, illetve egyéb városi sportlétesítményeket tekintve a korábbi évek gyakorlata szerint történhet ezek igénybevétele az iskolai testnevelés céljaira.

A Műjégpálya és a Kalandváros - diákok számára térítésmentes - használatához a 2015. évi költségvetés tartalmazza a fedezetet.

Tájékoztatom a Tisztelt Bizottságot, hogy az előterjesztést a Közgyűlés a két közgyűlés közötti napirend keretében tárgyalja.

Kérem a Tisztelt Bizottságot, hogy az előterjesztést megtárgyalni, a határozati javaslatot elfogadni szíveskedjék.

Szombathely, 2015. június „ ”

**/: Koczka Tibor :/**

**HATÁROZATI JAVASLAT**

**……../2015. (VI.17.) OSzB. számú határozat**

1. Szombathely Megyei Jogú Város Közgyűlésének Oktatási és Szociális Bizottsága javasolja a Közgyűlésnek, hogy a „mindennapos testnevelés” megvalósítása érdekében a 2015/2016. tanévtől továbbra is biztosítsa:

* a 2. 5. és 9. évfolyamos tanulók térítésmentes úszásoktatását,
* a műjégpálya térítésmentes használatát a köznevelési intézmények tanulói számára,
* a Kalandváros térítésmentes igénybevételét az alsó tagozatosok számára, valamint
* az Önkormányzat tulajdonában lévő, szabad kapacitással rendelkező sportlétesítmények (Sugár Úti Atlétikai Centrum, Aréna Savaria, Kiscsarnok, Sportliget sportpályái, Városligeti Labdarúgó pálya, VAOSZ tekepálya) térítésmentes használatát.

1. A Bizottság javasolja a Közgyűlésnek, hogy 2016. évtől az ingyenes úszásoktatás, valamint a Kalandváros és Műjégpálya térítésmentes igénybevételének költségvetési fedezetét az Önkormányzat költségvetési rendeletében, külön tételsoron biztosítsa.
2. A Bizottság javasolja, hogy a Közgyűlés kérje fel a Szombathelyi Sportközpont és Sportiskola Nonprofit Kft.-t, hogy a „mindennapos testnevelés” feltételeinek javítása érdekében – szabad kapacitása terhére – térítésmentesen biztosítsa az Önkormányzat tulajdonában lévő, 1. pontban foglalt sportlétesítmények használatát az oktatási intézmények számára.

**Felelős:** Koczka Tibor alpolgármester

Rettegi Attila, a Bizottság elnöke

(A végrehajtás előkészítéséért:

dr. Bencsics Enikő, az Egészségügyi és Közszolgálati Osztály Vezetője

Kovács Balázs, a Köznevelési, Sport és Ifjúsági Iroda vezetője,)

**Határidő:** azonnal